Sotsiaalteenuse hange: „Riigi IT-teemalise podcasti tootmine“

# Pakkumuse esitamise ettepaneku lisa 4

**KÄSUNDUSLEPINGU ERITINGIMUSED** **nr 1.12-15/23-0120/4913** (projekt)

**Majandus- ja Kommunikatsiooniministeerium**, registrikood 70003158, asukoht Suur-Ameerika 1, Tallinn 10122, mida esindab Majandus- ja Kommunikatsiooniministeeriumi hankekorra alusel kantsler Ahti Kuningas (edaspidi *käsundiandja*)

ja

**xx** registrikood xx, asukohtxx, mida esindab juhatuse liige /*volituse alusel*…*/* xx (edaspidi *käsundisaaja*),

keda edaspidi nimetatakse ka üheskoos *pooled* ja eraldi *pool*, sõlmivad käsunduslepingu (edaspidi *leping*) alljärgnevate tingimuste kohaselt:

1. **Lepingu dokumendid ja lepingu alus**
   1. Leping koosneb käesolevatest eritingimustest (edaspidi *eritingimused*) ja üldtingimustest (edaspidi *üldtingimused*) ning nende lisadest. Eritingimused sisaldavad üldtingimuste täiendusi ja parandusi.
   2. Lepingu dokumentide prioriteetsus on järgmine: eritingimused (I), lepingu lisad (II) ja üldtingimused (III). Vastuolude korral lepingu dokumentide vahel prevaleerib prioriteetsem dokument.
2. **Lepingu objekt ja tähtaeg** 
   1. Lepingu objektiks on meediateenuse osutamine, mis seisneb riigi infotehnoloogia teemalise raadiosaadete sarja ehk podcasti produtseerimises ja levitamises ning saates käsitletud teemade põhjal artiklite koostamist ja avaldamist. Teenuse täpsem kirjeldus on toodud lepingu lisas 1 „Pakkumuse esitamise ettepanek“.
   2. Leping sõlmitakse käsundiandja läbiviidud alla sotsiaalteenuse riigihanke piirmäära jääva hanke[[1]](#footnote-1) „Riigi IT-teemalise podcasti tootmine“ tulemusena ning vastavalt hanke alusdokumentidele ning käsundiandja edukaks tunnistatud pakkumusele.
   3. Käsundisaaja osutab teenust perioodil 01.01.2024-31.12.2024.
3. **Poolte kohustused**
   1. Käsundisaaja kohustub:
      1. osutama punktis 2.1 nimetatud teenust ja esitama käsundiandjale iga punktis 4.2 nimetatud perioodi kohta teenuse üleandmise-vastuvõtmise akti (edaspidi *akt*), mis allkirjastatakse digitaalselt;
      2. osutama teenust, lähtudes Vabariigi Valitsuse 20. juuni 2022. a määrusest nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“ ning EL struktuuritoetusele viitamise juhendist[[2]](#footnote-2). Teenuse osutamise käigus tähistamisega seonduva sümboolika paigutus ja formaat kooskõlastatakse eelnevalt käsundiandjaga;
      3. arvestama teenuse osutamise käigus käsundiandja antud juhistega ning kõrvaldama käsundiandja nõudmisel teenuses esinevad puudused käsundiandja määratud tähtajaks.
   2. Käsundiandja kohustub:
      1. lepingu punktis 3.1.1 nimetatud akti üle vaatama 10 tööpäeva jooksul alates akti esitamisest ning teatama ülevaatamise tähtpäevale järgneva 5 tööpäeva jooksul käsundisaajale, kui üleantav tulem ei vasta lepingutingimustele. Lepingutingimustele mittevastavuse korral määrab käsundiandja mõistliku tähtaja puuduste kõrvaldamiseks.
4. **Tasu suurus, väljamaksmise tähtaeg ja kord**
   1. Käsundiandja tasub käsundisaajale lepingus sätestatud kohustuste täitmise eest tasu summas xx eurot, millele lisandub käibemaks.
   2. Käsundiandja tasub teenuse eest pärast selle vastuvõtmist punktis 3.1.1 nimetatud akti alusel neljas (4) osas:
      1. 1. väljamakse perioodil lepingu sõlmimisest kuni 31.03.2024 summas XXX eurot.
      2. 2. väljamakse perioodil 01.04.2024 kuni 30.06.2024 summas XXX eurot.
      3. 3. väljamakse perioodil 01.07.2024 kuni 30.09.2024 summas XXX eurot.
      4. 4. väljamakse perioodil 01.10.2024 kuni 31.12.2024 summas XXX eurot.
   3. Teenuse tellimist rahastatakse Euroopa Regionaalarengu Fondist, ettevõtlus- ja infotehnoloogiaministri 14. märtsi 2023 käskkirja nr 44 „Toetuse andmise tingimused digiriigi alusbaasi kindlustamise, digiriigi arenguhüpete hoogustumise ning küberruumi turvalisuse tagamise toetamiseks“ alusel, millega kehtestatakse meetme nr 21.1.2.1 “Digiriik” sekkumise 21.1.2.1 „Digilahenduste ja uuenduste väljatöötamine ja kasutuselevõtt avalikus sektoris” raames toetuse andmise tingimused ja kord.
5. **Volitatud esindajad**
   1. Käsundiandja volitatud esindaja lepingu tingimuste täitmisel, täitmise kontrollimisel ja teenuse vastuvõtmisel on digiriigi arengu osakonna digiarengu kogukonna juht Karoli Noor, telefon +372 5885 1118, e-post [karoli.noor@mkm.ee](mailto:karoli.noor@mkm.ee).
   2. Käsundisaaja volitatud esindaja lepingu tingimuste täitmisel ja täitmise kontrollimisel on xx, telefon xx, e-post xx.
6. **Lepingu lisad**
   1. Lepingu juurde kuuluvad allkirjastamise hetkel lisadena alljärgnevad dokumendid:

Lisa 1 – Hanke alusdokument (Pakkumuse esitamise ettepanek koos lisadega)

Lisa 2 – Käsundisaaja pakkumus (lisatud dokumendihaldussüsteemis Delta)

Lisa 3 – Teenuse üleandmise-vastuvõtmise akt

1. **Muud sätted**
   1. Käsundisaaja kinnitab, et on lepingu üldtingimustega tutvunud elektroonselt Majandus- ja Kommunikatsiooniministeeriumi kodulehel aadressil: <https://mkm.ee/ministeerium-uudised-ja-kontakt/ministeerium-ja-ministrid/hanketeated>
   2. Käsundisaaja on teadlik, et leping on avalik.
   3. Leping allkirjastatakse digitaalselt.

Käsundiandja Käsundisaaja

/allkirjastatud digitaalselt/ /allkirjastatud digitaalselt/

1. MKM hankekord § 11, <https://mkm.ee/ministeerium-uudised-ja-kontakt/ministeerium-ja-ministrid/hanketeated> [↑](#footnote-ref-1)
2. <http://www.struktuurifondid.ee/et/logod> [↑](#footnote-ref-2)